**IZDAVANJE DUPLIKATA ILI PRIJEPISA SVJEDODŽBE**

Obrascem Zahtjeva u privitku može se zatražiti izdavanje duplikata, prijepisa svjedodžbe. Duplikat svjedodžbe izdaje se na obrascu koji je isti kao i obrazac originalne svjedodžbe, a ako škola više ne posjeduje originalni obrazac izdaje se prijepis ocjena na praznom papiru s podacima iz matične knjige učenika, ovjeren od strane ravnatelja.

Na temelju Odluke školskog odbora izrada duplikata i prijepisa svjedodžbe naplaćuje se **100,00 kn za završnu svjedodžbu i razredne svjedodžbe (1.-5. razred)**, te na temelju Uredbe o Tarifi upravnih pristojbi (Narodne novine, broj 8/2017.) Tr.br.52.toč.6. za izradu duplikata, prijepisa svjedodžbe naplaćuje se **upravna pristojba u iznosu od 70,00 kn** osim ukoliko je podnositelj zahtjeva oslobođen plaćanja pristojbe na temelju članka 8. ili 9. Zakona o upravnim pristojbama („NN“ 115./16.)

Zahtjev se podnosi osobno u Tajništvu škole svakim radnim danom od 8:00 do 14:00 sati ili elektronski ispunjen i skeniran na e-mail škole:

sms@ss-medicinska-sb.skole.hr, a iznos za izradu uplatiti osobno u tajništvu Škole prilikom podnošenja Zahtjeva.

Pristojba se lijepi na zahtjev za izdavanje duplikata (prijepisa) svjedodžbe prilikom predaje zahtjeva.

Sukladno Zakonu o općem upravnom postupku („NN“ 47/09), duplikat - prijepis svjedodžbe se izdaje najkasnije u roku od 15 dana od dana podnošenja urednog zahtjeva.